## 7. évfolyam

Óraszám: 72 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Korok és portrék: A középkor | 3 |
| 2. Korok és portrék: Reneszánsz, humanizmus, reformáció | 15 |
| 3. Korok és portrék: Irodalmunk a 17-18. században | 4 |
| 4. Korok és portrék: Klasszicizmus és romantika | 36 |
| 5. Magyar vagy világirodalmi ifjúsági regény | 6 |
| 6. Év végi összefoglalás, számonkérés | 8 |
| *Összes óraszám:* | *72* |

*1. Korok és portrék: A középkor*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* folyamatában kezdje látni a művészet és az irodalom alakulását elősegítve ezzel a további témakörök feldolgozását

A témakör tanulása eredményeként a tanuló:

* nagyvonalakban látja középkor művészetét meghatározó és alakító történelmi és társadalmi tényezőket
* átfogó képet kap a középkor művészetének legfontosabb jegyeiről
* megismeri az intelem műfaját Szent István alkotásán keresztül

Fejlesztési feladatok és ismeretek

* Az európai kultúra kialakulásának megismerése
* István király intelmei Imre herceghez (részletek)

Fogalmak: középkor, román stílus, gótika, egyházi kultúra, lovagi kultúra, lovagi erények, trubadúrok, intelem (parainesis), kódex, iniciálé, miniatűr

Javasolt tevékenységek

* irodalmi szövegek közös olvasása és értelmezése
* a középkor művészetének szemléltetése prezentáció formájában

*2. Korok és portrék: Reneszánsz, humanizmus, reformáció*

Óraszám: 15 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* továbbra is folyamatában lássa a művészet és az irodalom alakulását elősegítve ezzel a további témakörök feldolgozását
* a reformáció és az anyanyelvi kultúra összefüggéseit felismerje
* ismerje a reneszánsz irodalom alkotóit, műfajait, jellegzetes motívumait

A témakör tanulása eredményeként a tanuló:

* reneszánsz világképet tudja értelmezni
* részleteiben ismeri Balassi Bálint és Janus Pannonius költészetét
* ismeri az angol reneszánsz színjátszás jellegzetességeit
* megismeri William Shakespeare Romeo és Júlia című drámájának konfliktusrendszerét, hőseit és mondanivalóját

Fejlesztési feladatok és ismeretek

* a reneszánsz, mint művészeti korszak
* a magyar reneszánsz jellemzői, ismertebb alakjai, alkotói
* Balassi Bálint és Janus Pannonius élete, kijelölt művei: Mesék Mátyás királyról: Hogyan került holló Mátyás király címerébe? (Kóka Rozália gyűjtése alapján); Janus Pannonius: Pannonia dicsérete; Balassi Bálint: Egy katonaének; Balassi Bálint: Hogy Juliára talála, így köszöne néki
* a reneszánsz az európai irodalomban: a reneszánsz dráma jellegzetességei; William Shakespeare élete, munkássága; a Romeo és Júlia című dráma elemző feldolgozása
* a drámai művek elemzési szempontjainak megismerése és alkalmazása

Fogalmak: reneszánsz, humanizmus, reformáció, könyvnyomtatás, vitézi élet, életkép, dal, epigramma, dráma, vígjáték (komédia)

Javasolt tevékenységek

* a reneszánsz művészetének szemléltetése prezentáció formájában
* korszakban keletkezett irodalmi szövegek olvasása, értelmezése
* a Romeo és Júlia különböző művészeti ágakban és médiumokban megjelenő adaptációjának összehasonlítása

*3. Korok és portrék: Irodalmunk a 17-18. században*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* továbbra is folyamatában lássa a művészet és az irodalom alakulását elősegítve ezzel a további témakörök feldolgozását
* megértse a történelem és az irodalom összefüggéseit, egymásra gyakorolt hatásait
* a műelemzések során történelmi ismereteit beépítse az alkotás elemzésének folyamatába

A témakör tanulása eredményeként a tanuló:

* a barokk jellegzetes műfajait és stílusjegyeit megismeri
* irodalmi ismeretei újabb olyan elemekkel bővülnek, melyek középpontjában a hazához való hűség és a nemzetért vívott hősies küzdelem áll

Fejlesztési feladatok és ismeretek

* a barokk jellegzetes műfajainak és stílusjegyeinek megismerése
* nemzeti hagyományunk szempontjából szimbolikus irodalmi szövegeink megismerése: Zrínyi Miklós: Szigeti veszedelem (részletek: I./1-21.versszak); Mikes Kelemen: Törökországi levelek (részletek)

Fogalmak: kuruc kor, toborzódal, bujdosóének, siratóének, levél, emlékirat

Javasolt tevékenységek

* a barokk művészetének szemléltetése prezentáció formájában
* a kijelölt irodalmi szövegek olvasása, értelmezése

*4. Korok és portrék: Klasszicizmus és romantika*

Óraszám: 36 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* az irodalmi szövegekben megfogalmazott közösségi és egyéni erkölcsi dilemmákat felismerje és kulturáltan megvitassa
* alapvető lírapoétikai szakterminusokat (lírai én, lírai én pozíciói; hangulati líra, gondolati líra, közösségi líra; helyzetdal, életkép, megszólító vers) felismerjen az elemzés során
* alapvető hangulatokat, beszélői attitűdöket, modalitásokat (vidám, könnyed, humoros, ironikus, emelkedett, fennkölt, meghitt, idilli) képes legyen felismerni, bizonyos szituációkban helyesen alkalmazni
* néhány alapvető lírai műfaj jellemző darabját (dal, himnusz, epigramma, óda) felismerje
* alapvető szóképeket (hasonlat, megszemélyesítés, metafora) felismerjen

A témakör tanulása eredményeként a tanuló:

* nemzeti identitástudata ismét példaértékű magatartásformákkal gazdagodik
* a felvilágosodás és a romantika korának művelődéstörténeti és irodalmi programját megismeri, összefüggéseit megérti
* Megismeri Kölcsey Ferenc és Vörösmarty Mihály életét és munkásságát
* hazafias líránk két legmeghatározóbb alkotását (Himnusz, Szózat) teljességében megismeri, üzenetét megérti, szövegét memoriterként emlékezetébe vési
* ismeri a következő fogalmakat: romantika; közösségi emlékezet, önazonosság; szállóige, szónoklat, humor, óda, elégia, dal, himnusz, epigramma, kisepika, anekdota, novella, elbeszélés
* olvasottsága a romantikus széppróza két meghatározó alkotásával bővül: elolvassa és elemzi Jókai Mór A nagyenyedi két fűzfa és Mikszáth Kálmán Szent Péter esernyője című regényét

Fejlesztési feladatok és ismeretek

* a magyar felvilágosodás történelmi háttere, legjelentősebb alkotói (Csokonai Vitéz Mihály: A Reményhez; Berzsenyi Dániel: Levéltöredék barátnémhoz)
* a magyar reformkor történelmi háttere és irodalmi élete, legjelentősebb alkotói: Kölcsey Ferenc, Vörösmarty Mihály, Arany János, Petőfi Sándor életének felidézése, politikai szerepük tanulmányozása
* a reformkori líránk meghatározó alkotásai
* a lírai szövegek poétikai-retorikai-stilisztikai elemzése (Kölcsey Ferenc: Huszt; Kölcsey Ferenc: Emléklapra; Kölcsey Ferenc: Himnusz; Kölcsey Ferenc: Parainesis (részletek); Vörösmarty Mihály: Szózat; Vörösmarty Mihály: Ábránd; Petőfi Sándor: Szabadság, szerelem; Petőfi Sándor: Nemzeti dal; Petőfi Sándor: Szeptember végén; Arany János: A fülemile; Arany János: A tölgyek alatt vagy Epilógus)
* a romantikus széppróza kialakulása
* Jókai Mór élete és munkássága
* A nagyenyedi két fűzfa című regényének elemző bemutatása (Jókai: A huszti beteglátogatók; Jókai Mór: A nagyenyedi két fűzfa)
* Mikszáth Kálmán élete és munkássága (Szent Péter esernyője című regényének elemző bemutatása; Mikszáth Kálmán: A néhai bárány; Mikszáth Kálmán: Szent Péter esernyője)
* Memoriter: Csokonai Vitéz Mihály: A Reményhez, Kölcsey Ferenc: Himnusz – teljes szöveg, Kölcsey Ferenc: Huszt, Kölcsey Ferenc: Emléklapra, Vörösmarty Mihály: Szózat – teljes szöveg, Petőfi Sándor: Nemzeti dal, Petőfi Sándor: Szabadság, szerelem, Petőfi Sándor: Szeptember végén

Fogalmak: romantika; közösségi emlékezet, önazonosság; szállóige, szónoklat, humor, óda, elégia, dal, himnusz, epigramma, kisepika, anekdota, novella, elbeszélés

Javasolt tevékenységek

* a magyar felvilágosodás és reformkor művészetének szemléltetése prezentáció formájában
* korszakban keletkezett irodalmi szövegek olvasása, értelmezése
* otthoni olvasás
* közös szövegértelmezés
* az irodalmi szövegekben megfogalmazott közösségi és egyéni erkölcsi dilemmák felismerése, megvitatása
* Kötelező olvasmány: Jókai Mór: A nagyenyedi két fűzfa; Mikszáth Kálmán: Szent Péter esernyője ; Mikszáth Kálmán: A néhai bárány

*5. Magyar vagy világirodalmi ifjúsági regény*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* a cselekményben megjelenő élethelyzeteket, konfliktusokat azonosítani tudja
* képes legyen véleményt alkotni az olvasottakról
* élesebb határvonalat húzzon a valóság és a fantázia világában játszódó események között, de el is fogadja azok együttes megjelenését az irodalmi alkotásokban
* érzékelje és megértse az alkotások bonyolultabb időkezelését: az egyenes vagy fordított időrendet, a késleltetést, az összefoglalást és az időbeli váltásokat

A témakör tanulása eredményeként a tanuló:

* alkalmas lesz bonyolultabb cselekmény megértésére
* nagyobb figyelmet fordít az elbeszélések időkezelésének megfigyelésére
* képes lesz az elbeszélt világ főbb jellemzőinek összegzésére (realista, romantikus elemek, illetve egy varázslatos, egy- vagy többszintű világ megértésére)
* fantáziája élénkebbé válik
* megismeri és értelmezi a szaktanár által kiválasztott regény egyikét

Fejlesztési feladatok és ismeretek

* a szaktanár által kiválasztott regény elemző bemutatása
* a nagyepikai művek elemzési szempontjainak alkalmazása a következő regények egyikében: Jules Verne: Kétévi vakáció vagy Tonke Dragt: Levél a királynak vagy Mándy Iván: Az enyedi diák vagy Csukás István: Vakáció a halott utcában

Fogalmak: történet és elbeszélés, előre- és visszautalás, késleltetés, epizód, jelenet, leírás, kihagyás

Javasolt tevékenységek

* otthoni olvasás
* közös órai szövegfeldolgozás
* nagyobb szövegegységek áttekintő megértése
* egyes szövegrészletek részletes megfigyelése
* szövegalkotás az egyes szereplők nézőpontjának megjelenítésével
* a regény más médiumbeli megjelenítésével való (film, színmű, illusztráció stb.) összehasonlítása

*6. Év végi összefoglalás, számonkérés*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felelevenítse a tanév során szerzett ismereteit
* elemzőkészsége elmélyüljön
* hiányos ismereteit kiegészítse
* az irodalmi korszakok, művek közötti összefüggéseket jobban átlássa

A témakör tanulása eredményeként a tanuló:

* egységében látja át a tanév anyagát
* értő olvasóként összevetheti a tanult kisepikai és nagyepikai műfajok jellegzetességeit az egyes művek alapján
* még árnyaltabb véleményt tud megfogalmazni a tárgyalt nagyepikai művekben megjelenő problémákkal, jelenségekkel kapcsolatban

Fejlesztési feladatok és ismeretek

* az éves tananyag átismétlése
* rendszerezése

Javasolt tevékenységek

* fogalmak újbóli tisztázása
* verstani és stilisztikai ismeretek közös ismétlése
* a legjelentősebb életművek és nagyepikai alkotások projectmunkában való áttekintése